**Բարթ Սվինգս** (*Bart Swings.* փետրվարի 12, 1991(1991-02-12), Herent, Լյովեն, Բրաբանտ նահանգ, Բելգիա), բելգիացի չմշկավազորդ և անվաչմշկորդ։ Օլիմպիական խաղերի և աշխարհի առաջնության չեմպիոն, Եվրոպայի կրկնակի, Բելգիայի տասնակի չեմպիոն և բազմակի մրցանակակիր։ 2022 թվականի բձմեռային օլիմպիական խաղերում ոսկե մեդալ է նվաճել չմշկավազքի զանգվածային մեկնարկով մրցումներում, որը Բելգիայի առաջին օլիմպիական ոսկե մեդալն էր 74 տարվա մեջ։ Նա նաև առաջին բելգիացի մարզիկն է, ով երբևէ երկու մեդալ է նվաճել ձմեռային օլիմպիական խաղերում։ 2023 թվականին Սվինգսն արժանացել է *Մարզական վաստակի համար* Բելգիայի ազգային մրցանակին, որը մարզիկին կամ թիմին շնորհվող բարձրագույն մրցանակն է Բելգիայում։

Կարիերա
-------

Չմշկավազքի աշխարհի առաջնություններում Բերթն իր նորամուտը նշել է 2011 թվականին գերմանական Ինցել քաղաքում, որտեղ 5000 մետր մրցատարածությունում զբաղեցրել է 17-րդ հորիզոնականը։
2012-ին Մոսկվայում անցկացված դահուկավազքի աշխարհի առաջնությունում գրավել է 9-րդ տեղը՝ 500 մ մրցատարածությունում սահմանելով անձնական, 1500 մ մրցատարածությունում՝ ազգային ռեկորդ։

2013 թվականին Համարում անցկացված աշխարհի առաջնությունում զբաղեցրել է 3-րդ հորիզոնականը ընդհանուր հաշվարկում և արժանացել բրոնզե մեդալի։

2018-ին Փհենչհանում կայացած ձմեռային օլիմպիական խաղերում արծաթե մեդալ է նվաճել օլիմպիադաներում առաջին անգամ անցկացված զանգվածային մեկնարկի մրցումներում։ Չորս տարի անց այդ նույն մրցաձևում նվաճել է ոսկե մեդալ։ Դա Բելգիայի երկրորդ ոսկե մեդալն էր ձմեռային օլիմպիական խաղերի պատմության մեջ և առաջինը, որ նվաճվել էր տղամարդկանց անհատական մրցումներում։

2019 թվականին չմշկավազքի դասական բազմամարտի աշխարհի անհատական առաջնությունում Սվինգսը առաջատարն էր տղամարդկանց զանգվածային մեկնարկի մրցումներում, սակայն վերջին շրջանում վայր ընկավ և ձեռքից բաց թողեց մեդալ շահելու հնարավորությունը։ Դա նրան հաջողվեց միայն երկու տարի անց. այդ նույն մրցաձևում և աշխարհի այդ նույն կարգի առաջնությունում արժանացավ բրոնզե մեդալի, որը նրա առաջին պարգևն էր աշխարհի առաջնություններում։

2022 թվականի բեռլինյան մարաթոնում նա եզրագիծը հատեց 56:45 րոպեում և սահմանեց նոր ռեկորդ։ Միաժամանակ նա ապահովեց իր ութերորդ հաղթանակը անվաչմշկավազքի BMW BERLIN-MARATON մրցաշարում։

Համաշխարհային խաղերում Սվինգսը նվաճեց յոթ մեդալ, որոնցից չորսը՝ ոսկե։ Նա երկու ոսկի, մեկ արծաթ և մեկ բրոնզ է նվաճել Կոլումբիայի Կալի քաղաքում 2013-ին կայացած համաշխարհային խաղերում և երկու ոսկի և մեկ արծաթ՝ 2017-ին Լեհաստանի Վրոցլավ քաղաքում անցկացված համաշխարհային խաղերում։

Սվինգսն սովորել է Լյովենի կաթոլիկ համալսարանում, ստացել ճարտարագետի որակավորում։

Նրա եղբայրը՝ Մաարտեն Սվինգսը, նույնպես մասնակցում է չմշկավազքի և անվաչմշկավզքի մրցումների, այդ թվում՝ նաև աշխարհի առաջնությունների, վարկանիշային միավորներ է վաստակում և որակավորվում աշխարհի գավաթի՝ ISU Speed Skating World Cup-ի խաղարկություններին մասնակցելու իրավունք նվաճելու համար։

Միջազգային նվաճումներ
---------------------

| Օլիմպիական խաղեր |
| --- |
| Տարին | Մրցավայրը | Մեդալը | ՄրցաձևըPrueba |
| 2018 | Փհենչհան Հարավային Կորեա | 2Արծաթե մեդալակիր | Թիմային չմշկավազք |
| 2022 | Պեկին Չինաստան | 1Չեմպիոն | Թիմային չմշկավազք |
| Աշխարհի առաջնություններ] |
| Տարին | Մրցավայրը | Մեդալը | Մրցաձևը |
| 2013 | Համար Նորվեգիա | 3 Բրոնզ | Ընդհանուր հաշվարկ |
| 2022 | Համար Նորվեգիա | 3 Բրոնզ | Ընդհանուր հաշվարկ |
| Աշխարհի առաջնություններ անհատական մրցատարածություններում |
| Տարին | Մրցավայրը | Մեդալը | Մրցաձևը |
| 2021 | Հերենվեն Նիդերլանդներ | 3 Բրոնզ | Բազմամարտ |
| 2023 | Հերենվեն Նիդերլանդներ | 1Չեմպիոն | Բազմամարտ |
| 2023 | Հերենվեն Նիդերլանդներ | 3 Բրոնզ | 5000 մ |
| 2024 | Կալգարի Կանադա | 1Չեմպիոն | Բազմամարտ |
| Եվրոպայի առաջնություններ |
| Տարին | Մրցավայրը | Մեդալը | Մրցաձևը |
| 2016 | Մինսկ Բելառուս | 2Արծաթե մեդալակիր | Ընդհ. հաշվ. |
| 2017 | Հերենվեն Նիդերլանդներ | 3 Բրոնզ | Ընդհ. հաշվ. |
| 2023 | Hamar Կաղապար:CdP | 3 Բրոնզ | Ընդհ. հաշվ. |
| Եվրոպայի առաջնություններ անհատական մրցատարածություններում |
| Տարին | Մրցավայրը | Մեդալը | Մրցաձևը |
| 2020 | Հերենվեն Նիդերլանդներ | 1Չեմպիոն | Բազմամարտ |
| 2022 | Հերենվեն Նիդերլանդներ | 1Չեմպիոն | Բազմամարտ |
| 2024 | Հերենվեն Նիդերլանդներ | 1Չեմպիոն | Բազմամարտ |

2015 թվականի նոյեմբերի 23-ի դրությամբ նրա ամենաբարձր ցուցանիշը բոլոր ժամանակների վարկանիշային աղյուսակում՝ Adelskalender- ում 11-րդն է։

Ծանոթագրություններ
------------------

1. ↑  Olympedia — 2006.
2. ↑  «Skater Profile | Bart Swings | Men | Belgium | SpeedSkatingNews». Արխիվացված օրիգինալից 2023 թ․ ապրիլի 21-ին. Վերցված է 2023 թ․ ապրիլի 16-ին.
3. ↑  Stenlund, Evert. «Adel». Վերցված է 2015 թ․ նոյեմբերի 23-ին.

Արտաքին հղումներ
----------------

* - Статистика на сайте the-sports.org(անգլ.)
* Профиль на сайте Международного союза конькобежцев (ISU)(անգլ.)
* — профиль на сайте eurosport.com(անգլ.)
* — профиль на сайте live.isuresults.eu(անգլ.)
* — Результаты на сайте schaatsstatistieken.nl(նիդեր.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · Rollerstory.net · Speedskatingbase.eu · SpeedSkatingNews.info · SpeedskatingResults.com · SpeedSkatingStats · Համաշխարհային խաղեր · ՄՕԿ |
|  |
| Չափորոշչային վերահսկողություն | GTAA: 233956 |

 |